En lo proceso de castellanización d'esta val ha influito la transuancia en las Bardenas Reyals, que suposaba contacto con riberos y aragoneses y conoxencia de l'aragonés y castellán, romances que en basco se dicen erdara. En la parla castellana actual de la val de Sarasaz bi ha aragonesismos que pueden remontar-sen tanto a tiempos antigos quan no se charraba que basco pero que con la transuancia heban de comunicar-sen con aragonesoparlants, como a los zaguers sieglos quan lo uso de lo basco minguó y podioron entrar aragonesismos a traviés de lo castellán rechional d'Aragón y Navarra.